הר פיירווד'ר (רכס פיירווד'ר)

הר פיירווד'ר (באנגלית: Mount Fairweather; באופן רשמי, בקנדה, נקרא: Fairweather Mountain; אבל בפועל נעשה שימוש בשם: Mount Fairweather גם בקנדה), הוא הר ברכס פיירווד'ר, בהרי סנט אליאס; ההר ממוקם על הגבול בין מדינת אלסקה שבארצות הברית, לבין פרובינציית קולומביה הבריטית שבקנדה. בשל היותו על הגבול, ההר ממוקם על הגבול בין הפארק הלאומי גליישר ביי שבאלסקה, לבין הפארק הפרובינציאלי טאשנשיני-אלסק שבפרובינציית קלומביה הבריטית. בשל היותו על הגבול - הוא מוכר גם בשם "פסגת גבול מספר 164" (באנגלית: Boundary Peak 164 או: US/Canada Boundary Point #164), בדומה לפסגות רבות אחרות לאורך מקטע גבול זה.

גובהו של הר פיירווד'ר 4,653 מטרים מעל פני הים, והוא ההר הגבוה ביותר בקולומביה הבריטית, ה-8 בגובהו בקנדה, וה-7 בגובהו בארצות הברית; הר פיירווד'ר הוא ההר ה-18 בגובהו ביבשת אמריקה הצפונית.

הר פיירווד'ר מתנשא לגובה של 3,961 מטרים מעל סביבתו.

הר פיירווד'ר הוא ההר ה-6 בהתנשאותו בקנדה, ה-18 בהתנשאותו ביבשת אמריקה הצפונית, וה-26 בהתנשאותו בעולם.

ההר ממוקם במרחק של 20 קילומטרים מחוף האוקיינוס השקט.

== היסטוריה ==
=== מקור השם ===

שמו של ההר ניתן לו ב- 3 במאי 1778 על ידי קפטן ג'יימס קוק, ככל הנראה בשל מזג האוויר הטוב במיוחד שהייתה בעת מתן השם. באנגלית "פיירווד'ר" משמעו "מזג אוויר נוח" או "מזג אוויר נאה".

השם תורגם לשפות רבות:
* הוא נקרא "הר בוטום" (בצרפתית: Mt. Beautemps; מילולית, בצרפתית: "מזג אוויר נאה") על ידי ז'אן-פרנסואה לה פרוז (באטלס שלו משנת 1786);
* הר בואן-טיימפו (בספרדית: Buen-tiempo; מילולית, בספרדית: "הר מזג אוויר נאה") באטלס של הקרטוגרף הספרדי דיוניסיו אלקאלה גאליאנו (Dionisio Alcalá Galiano) משנת 1802;
* "גורא חורושי-פוגודי" על ידי מחלקת ההידרוגרפיה של רוסיה.

=== הטיפוס על ההר ===

הטיפוס המתועד הראשון לפסגת ההר היה ב-8 ביוני 1931 על ידי אלן קארפה (Allen Carpé) וטריס מור (Terris Moore). ניסיונות טיפוס רבים מתועדים שקדמו לשנה זו כשלו.

== אקלים ==

למרות שמו, בהר פיירווד'ר יש תנאי מזג אוויר קשים בדרך כלל. הטמפרטורות בו נמוכות מאוד, עם קור מקפיא. בחודשים אוקטובר עד מאי הטמפרטורות בו הן מתחת לאפס. הטמפרטורה הממוצעת בחורף היא 20- מעלות צלזיוס, אך הגיעה בעבר אף ל 46-. הטמפרטורה בחודשי הקיץ, יוני עד ספטמבר היא מעל לאפס אך לרוב אינה גבוהה: בין אפס לשש מעלות צלזיוס בלילה, ועד 12 מעלות ביום. יורדים ברכס משקעים רבים בכל חודשי השנה, מעל 2200 מ"מ בשנה בממוצע, בעיקר שלג.

== לקריאה נוספת ==

<div class="mw-content-ltr">• DARWIN L. ROSSMAN, [https://pubs.usgs.gov/bul/1121k/report.pdf Geology of the Eastern Part of the Mount Fairweather Quadrangle Glacier Bay, Alaska]</div>

== קישורים חיצוניים ==

* [https://edits.nationalmap.gov/apps/gaz-domestic/public/summary/1420601 הר פיירווד'ר] באתר הסקר הגאולוגי של ארצות הברית
* [https://www.nps.gov/places/mount-fairweather.htm הר פיירווד'ר] באתר שירות הפארקים הלאומיים של ארצות הברית
* [https://apps.gov.bc.ca/pub/bcgnws/names/38638.html אתר השמות הרשמי] של ממשלת קולומביה הבריטית
* [https://peakvisor.com/peak/fairweather-mountain.html תרשים הנוף הנשקף מהר פיירווד'ר]
* [https://www.peakbagger.com/peak.aspx?pid=566 הר פיירווד'ר] באתר peakbagger
* [https://peakery.com/mount-fairweather-alaska/ הר פיירווד'ר] באתר peakery
* [https://www.mountain-forecast.com/peaks/Mount-Fairweather/forecasts/4663 תחזית מזג אוויר ארוכת טווח של הר פירווד'ר (לפי גבהים)]
* [https://skimap.org/SkiAreas/view/3390 הר פיירווד'ר] - מידע לחובבי סקי
* [https://www.summitpost.org/mount-fairweather/250372 תצלומי הר פיירווד'ר באתר summitpost]
* 
* [https://alaskamountainguides.com/ הר פיירווד'ר] באתר alaskamountainguides
* 

== הערות שוליים ==

פיירווד'ר
פיירווד'ר
פיירווד'ר
פיירווד'ר